62021CO0087_INF
Tiesas (sestā palāta) 2021. gada 14. oktobra rīkojums –NSV un NM
(lieta C‑87/21) (
1
)
Lūgums sniegt prejudiciālu nolēmumu – Tiesas Reglamenta 99. pants – Patērētāju tiesību aizsardzība – Direktīva 93/13/EEK – Negodīgi noteikumi patērētāju līgumos – Piemērošanas joma – 1. panta 2. punkts – Līguma noteikumi, kas atspoguļo obligātas tiesību vai reglamentējošas normas – Kredītlīgumi ārvalsts valūtā – Noteikumi par valūtas maiņas kursa risku, kuros pārņemta papildinoša rakstura tiesību norma – Aizdevējas banku iestādes informēšanas pienākuma apgalvotā neizpilde – Labas ticības prasība – Valsts tiesas prioritāri veicama pārbaude atbilstoši Direktīvas 93/13 1. panta 2. punktam
1.
Patērētāju aizsardzība – Negodīgi noteikumi patērētāju līgumos – Direktīva 93/13 – Piemērošanas joma – Izņēmums, kas paredzēts attiecībā uz līguma noteikumiem, kas ietver obligātas tiesību normas – Valsts tiesas kompetencē esoša pārbaude
(Padomes Direktīvas 93/13 1. panta 2. punkts)
(skat. 24.– 27. un 31. punktu)
2.
Patērētāju aizsardzība – Negodīgi noteikumi patērētāju līgumos – Direktīva 93/13 – Piemērošanas joma – Izņēmums, kas paredzēts attiecībā uz līguma noteikumiem, kas ietver obligātas tiesību normas – Noteikums par maiņas kursa risku, par kuru nav notikusi atsevišķa apspriešanās un kurā ir atspoguļota papildinoša valsts tiesību norma – Tiesību norma, kas piemērojama, ja starp līgumslēdzējām pusēm nav citas vienošanās – Direktīvas nepiemērojamība – Piemērojamība
(Padomes Direktīvas 93/13 1. panta 2. punkts)
(skat. 29., 33., 42. punktu un rezolutīvo daļu)
3.
Patērētāju aizsardzība – Negodīgi noteikumi patērētāju līgumos – Direktīva 93/13 – Piemērošanas joma – Izņēmums, kas paredzēts attiecībā uz līguma noteikumiem, kuri atspoguļo papildinoša rakstura valsts tiesību normas – Valsts tiesas pienākums veikt izslēgšanas ietekmes, nevis izņēmuma no šādu noteikumu negodīguma novērtējuma prioritāra pārbaude
(Padomes Direktīvas 93/13 1. panta 2. punkts, 3., 4. un 5. punkts)
(skat. 38.– 41. punktu)
Rezolutīvā daļa
Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 1. panta 2. punkts ir jāinterpretē tādējādi, ka starp patērētāju un komersantu noslēgtos aizdevuma līgumos, kas izteikti ārvalsts valūtā, ietverts noteikums, kurā atspoguļota papildinoša rakstura valsts tiesību norma, neietilpst šīs direktīvas piemērošanas jomā, pat ja:
–
šo valsts tiesību normu valsts likumdevējs nav novērtējis, lai ieviestu līdzsvaru starp patērētāja un komersanta interesēm konkrētu bankas aizdevuma līgumu ietvaros, kas tiek noslēgti ar patērētājiem;
–
komersants ir iekļāvis šo noteikumu attiecīgajā līgumā, neizpildot savu informēšanas pienākumu un neievērojot pārskatāmību;
–
pastāv netieši pierādījumi, kas ļauj uzskatīt, ka konkrētais komersants ir iekļāvis šo noteikumu līgumā, rīkojoties ļaunprātīgi, jo šis komersants nevarēja nezināt to, ka šī paša noteikuma piemērošana varēja radīt būtisku nelīdzsvarotību starp šī līguma pušu tiesībām un pienākumiem par sliktu patērētājam.
(
1
)	OV C 206, 31.5.2021.